HOTĂRÂRE

**pentru aprobarea prelungirii Programului naţional "Sprijin la bacalaureat, acces la facultate" și pentru modificarea Hotărârii Guvernului nr. 251/ 2015 privind aprobarea Programului naţional "Sprijin la bacalaureat, acces la facultate"**

În temeiul art. 108 din Constituţia României, republicată, şi al art. 111 alin. (1) lit. a) şi art. 223 din Legea educaţiei naţionale nr. 1/2011, cu modificările şi completările ulterioare,

Guvernul României adoptă prezenta hotărâre

**Art. I.** Se aprobă prelungirea cu doi ani a Programului naţional "Sprijin la bacalaureat, acces la facultate", începând cu data de 1 septembrie 2022 și până la data de 31 august 2024.

**Art. II** Hotărârea Guvernului nr. 251/2015 privind aprobarea Programului național ”Sprijin la bacalaureat, acces la facultate”, publicată în Monitorul Oficial al României, Partea I, nr. 263 din 20 aprilie 2015, se modifică după cum urmează:

1. **Alin. (1) al articolului 5 se modifică și va avea următorul cuprins:**

”Art. 5. (1) Criteriile de eligibilitate, cuantumul sprijinului şi metodologia de implementare se stabilesc de către Ministerul Educației, prin Manualul de granturi pentru licee, respectiv Manualul de granturi pentru universități.”

**2.** Articolul 5 se completează cu un alineat nou, alin. (3), care va avea următorul cuprins:

(2) Perioadele de acordare a sprijinului prevăzute la alin. (2) pot fi prelungite până la finalizarea implementării Programului național "Sprijin la bacalaureat, acces la facultate", la solicitarea beneficiarilor și cu aprobarea Ministerului Educației.”

**PRIM-MINISTRU**

Florin-Vasile CÎȚU